Mi a Mozilla?
Hadd próbáljak meg válaszolni erre a kérdésre...
A Mozilla emberek egy csoportja.
A Mozilla egy globális projekt,
egy nonprofit szervezet,
elkötelezett emberek
fantasztikus mozgalma.
Szerintem azok az emberek csatlakoznak hozzánk, akik szeretnek másoknak segíteni,
és egy olyan csoportban dolgozni, amely valami fontosat csinál.
(nevetve) őrült emberek
A Mozilla leginkább a Firefox miatt ismert.
A Firefox projekt akkor született,
amikor a web fejlődése megállt,
és az egyetlen elterjedt böngésző
az Internet Explorer volt.
A versenyről beszélhetünk általánosságban úgy is,
mint ami szükséges az egészséges gazdasághoz,
de beszélhetünk konkrétan is:
„A böngészőtök sokkal jobbá tette az életemet.
A számítógépem nagyon lassú volt, állandóan felugró ablakok zaklattak, nem tudtam használni.”
Úgy gondolom, hogy az internet szörnyű volt,
és mára sokkal jobb lett.
Mindez 2004-ben történt,
amikor bevezettük a Firefox böngészőt.
Rengeteg új dolgot
építettünk be a böngészőbe.
Ezek napjainkban az összes böngészőben megtalálhatók.
Rengeteg jó dolog, amit létrehoztunk
olyan emberektől jött,
akik önkéntesként, szabadidejükben dolgoznak a projekten.
És ez egy nagyon fontos dolog.
Az innováció nem jön létre, ha az emberek nem barkácsolnak.
És nem barkácsolnak,
ha a forráskód nem elérhető.
Minél több ember dolgozik a projektünkön,
annál gazdagabb lesz az ökoszisztémánk.
Kipróbálhatjuk az ötleteiket,
és megfigyelhetjük, hogy mi az ami működik.
Sokszor megtörténik, hogy azt mondjuk:
„Ez egy remek ötlet,
szeretnénk használni,
és mindenki számára elérhetővé tenni.”
A Mozilla egy nagyon fontos kísérlet,
mert bizonyos szempontokból úgy működünk,
mint egy profitorientált vállalat:
van egy jó minőségű termékünk,
vannak ügyfeleink,
de a részvényesek helyett,
akik profitot akarnak,
nekünk küldetésünk van:
hogy a web nyitottságát megőrizzük,
és választási lehetőséget kínáljunk.
Azért vagyunk nonprofit szervezet,
hogy a termékkel kapcsolatot döntéseinket
a felhasználói tapasztalatok alapján hozhassuk meg,
a felhasználóink kezébe adjuk a hatalmat,
olyan terméket készítünk,
amely a felhasználókat emberszámba veszi,
nem pedig
két lábon járó pénztárcának tekinti.
A független
és nyílt
internetért vagyunk.
Ha a Mozilla, illetve más szervezetek nem küzdenének
ezekért a célokért,
a web is csak olyan lenne, mint a többi média,
amelyet néhányan birtokolnak.
A nyílt forráskódból következik,
hogy együtt dolgozunk, senki nincs kizárva.
A web nem valami olyan, amit csak fogyasztunk,
ez valami olyan, amire bárki hatással lehet.
Ilyenformán gondolkozunk mi a világról,
és azon vagyunk, hogy ezt olyan formába öntsük,
amit mindenki „megérinthet”,
és részt vehet benne.
Ez a különbség.